5. ทรัพย์สินที่ใช้ในการประกอบธุรกิจ

(1) ทรัพย์สินถาวรของบริษัทและบริษัทย่อย

-   บริษัทมีทรัพย์สินถาวรหลักที่ใช้ในการประกอบธุรกิจที่บริษัทเป็นเจ้าของกรรมสิทธิและไม่มีภาระผูกพันใดๆ
    ณ วันที่ 31 ธันวาคม 2554 มีดังนี้

+---------------------------------------------------+------------------+
| รายการ                                            | มูลค่าทางบัญชี       |
|                                                   | (ล้านบาท)         |
+---------------------------------------------------+------------------+
| 1.  ที่ดิน                                           | 45.51            |
|                                                   |                  |
|     1.  โฉนดเลขที่ 1707, 1708 แขวงทุ่งมหาเมฆ          | 6.78             |
|         เขตยานนาวา กรุงเทพฯ เนื้อที่ 6 ไร่ 3 งาน 49     |                  |
|         ตารางวา (ถือกรรมสิทธิ์ร่วม) เป็นที่ตั้งสำนักงานใหญ่   | 104.96           |
|                                                   |                  |
|     2.  โฉนดเลขที่ 44537, 44724, 65432 รวม 3 โฉนด   | 11.38            |
|         เนื้อที่ 463 ตารางวา ตำบลช้างคลาน              |                  |
|         อำเภอเมืองเชียงใหม่ จังหวัดเชียงใหม่             | 37.84            |
|         เป็นที่ตั้งของสำนักงานสาขาเชียงใหม่               |                  |
|                                                   | 14.57            |
| 2.  อาคารสำนักงาน                                  |                  |
|                                                   |                  |
| 3.  ยานพาหนะ                                      |                  |
|                                                   |                  |
| 4.  อุปกรณ์สำนักงานและคอมพิวเตอร์                      |                  |
|                                                   |                  |
| 5.  เครื่องตกแต่งสำนักงาน                             |                  |
+---------------------------------------------------+------------------+

-   บริษัทย่อย

  1) บริษัทหลักทรัพย์จัดการกองทุน แอสเซท พลัส จำกัด
  มีทรัพย์สินถาวรหลักที่ใช้ในการประกอบธุรกิจที่บริษัทย่อยเป็นเจ้าของกรรมสิทธิและไม่มีภาระผูกพันใดๆ
  ณ วันที่ 31 ธันวาคม 2554 ดังนี้

+------------------------------+-------------------+------------------+
| รายการ                       | มูลค่าตามบัญชี        | อายุการใช้งานที่เหลือ |
|                              | (ล้านบาท)          | (ปี)              |
+------------------------------+-------------------+------------------+
| 1. เครื่องใช้สำนักงาน            | 0.70              | 1 ปี – 5 ปี        |
|                              |                   |                  |
| 2. เครื่องคอมพิวเตอร์            | 1.09              | 1 ปี – 5 ปี        |
|                              |                   |                  |
| 3. เครื่องตกแต่งและติดตั้ง         | 9.68              | 1 ปี – 5 ปี        |
+------------------------------+-------------------+------------------+

  2) บริษัท ที่ปรึกษา เอเซีย พลัส จำกัด
  มีทรัพย์สินถาวรหลักที่ใช้ในการประกอบธุรกิจที่บริษัทย่อยเป็นเจ้าของกรรมสิทธิและไม่มีภาระผูกพันใดๆ
  ณ วันที่ 31 ธันวาคม 2554 ดังนี้

+------------------------------+-------------------+------------------+
| รายการ                       | มูลค่าตามบัญชี        | อายุการใช้งานที่เหลือ |
|                              | (ล้านบาท)          | (ปี)              |
+------------------------------+-------------------+------------------+
| 1.                           | 0.82              | 1 ปี – 5 ปี        |
| เคร                          |                   |                  |
| ื่องใช้สำนักงานและเครื่องคอมพิวเตอร์ | 0.30              | 1 ปี – 5 ปี        |
|                              |                   |                  |
| 2. เครื่องตกแต่งและติดตั้ง         | 0.965             | 1 ปี – 5 ปี        |
|                              |                   |                  |
| 3. ยานพาหนะ                  |                   |                  |
+------------------------------+-------------------+------------------+
|                              |                   |                  |
+------------------------------+-------------------+------------------+

-   พื้นที่เช่า

บริษัทได้ทำสัญญาเช่าพื้นที่ / อาคาร
เพื่อใช้เป็นที่ตั้งของสำนักงานใหญ่บางส่วนและที่ตั้งของสำนักงานสาขา จำนวน 19 สำนักงานสาขา
จากกิจการที่เกี่ยวข้องกัน, นิติบุคคลอื่น และบุคคลธรรมดา
นอกจากนี้ยังได้ทำสัญญาเช่าพื้นที่เพื่อใช้เป็นที่จอดรถยนต์และที่เก็บเอกสารอีกด้วย
รายละเอียดของการเช่าและมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม 2554
ดังต่อไปนี้

+------------------------------+---------+------------+---------------+
| ประเภท/ผู้ให้เช่า                | จำนวน   | ค่าเช่า,     | ร             |
|                              |         | ค่าบริการ    | ะยะเวลาการเช่า |
|                              | สถานที่   |            |               |
|                              |         | แล         | ที่เหลือ         |
|                              | (แห่ง/   | ะค่าใช้จ่ายอื่น |               |
|                              | สัญญา)   |            |               |
|                              |         | คงเหลือรวม  |               |
|                              |         |            |               |
|                              |         | (ล้านบาท)   |               |
+==============================+=========+============+===============+
| 1.  ส                        | 10      | 7.35       | ต่ำกว่า 1 ปี –   |
| ัญญาเช่าพื้นที่เป็นสำนักงานและที่จอดรถ |         |            | ภายใน 3 ปี     |
|                              | 1       | 10.29      |               |
| (1) เช่าจากกิจการที่เกี่ยวข้องกัน    |         |            | ภายใน 3 ปี     |
|                              | 1       | 3.15       |               |
|   1.1 ธนาคารกรุงเทพ จำกัด      |         |            | ภายใน 1.5 ปี   |
|   (มหาชน)                    | 3       | 38.48      |               |
|                              |         |            | 1.5 - 3 ปี     |
| -   สำนักงานสาขา 10 แห่ง       |         |            |               |
|                              |         |            |               |
|   1.2 กองทุนรวมเอ็มโพเรียม      |         |            |               |
|                              |         |            |               |
| 1.3 บริษัทนารายณ์ร่วมพิพัฒน์ จำกัด   |         |            |               |
|                              |         |            |               |
| 1.4 กองทุนรวมสาธรซิตี้ทาวเวอร์    |         |            |               |
+------------------------------+---------+------------+---------------+
| (2) เช่าจากนิติบุคคลอื่น           | 6       | 18.39      | 1 – 2.5 ปี     |
|                              |         |            |               |
| ข. พื้นที่เช่าเก็บเอกสาร           | 1       | 1.27       | 2 ปี           |
+------------------------------+---------+------------+---------------+

  หมายเหตุ สัญญาเช่าสำนักงานสาขาทุกแห่งต่อสัญญาทุก 3 ปี ยกเว้นของสำนักงานสาขาพัทยา
  ซึ่งเช่าจากจากนิติบุคคลอื่น ต่อสัญญาทุก 2 ปี

  บริษัทย่อย 2 บริษัท ได้ทำสัญญาเช่าห้องชุดเพื่อเป็นที่ทำการของบริษัทย่อยจาก
  กองทุนรวมสาธรซิตี้ทาวเวอร์ ดังนี้

1) บริษัทหลักทรัพย์จัดการกองทุน แอสเซท พลัส จำกัด เช่าพื้นที่ 2 แห่ง
ในอาคารสาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ เขตสาทร
กรุงเทพมหานคร 10120 โดยมีระยะเวลาการเช่ากำหนด 3 ปี นับแต่วันที่ 1 เมษายน 2553
สิ้นสุดในวันที่ 31 มีนาคม 2556 และนับตั้งแต่วันที่ 1 กันยายน 2554 ถึงวันที่ 31 สิงหาคม 2557
ตามลำดับ โดยมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม 2554 จำนวนรวม
14.49 ล้านบาท
และมีภาระผูกพันตามสัญญาอนุญาตให้ใช้โปรแกรมคอมพิวเตอร์และสัญญาเช่าโปรแกรมคอมพิวเตอร์
เป็นจำนวน 2 ล้านบาท

2) บริษัท ที่ปรึกษา เอเซีย พลัส จำกัด เช่าพื้นที่ชั้น 11 อาคารสาธรซิตี้ทาวเวอร์ เลขที่ 175
ถนนสาทรใต้ แขวงทุ่งมหาเมฆ เขตสาทร กรุงเทพมหานคร 10120
โดยมีระยะเวลาการเช่ากำหนด 3 ปี นับแต่วันที่ 1 กรกฎาคม 2553 สิ้นสุดในวันที่ 30 มิถุนายน
2556 และมีสัญญาเช่ายานพาหนะ นับแต่วันที่ 1 ธันวาคม 2554 สิ้นสุดในวันที่ 30 พฤศจิกายน
2558 โดยมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม 2554 รวมจำนวน 5.1
ล้านบาท

(2) สินทรัพย์ที่ไม่มีตัวตนของบริษัทและบริษัทย่อย

ณ วันที่ 31 ธันวาคม 2554 บริษัทและบริษัทย่อยมีสินทรัพย์ที่ไม่มีตัวตนสุทธิ 19.23 ล้านบาท
ประกอบด้วยค่าสมาชิกตลาดอนุพันธ์ (บริษัท) ค่าธรรมเนียมใบอนุญาตธุรกิจหลักทรัพย์ (บริษัทย่อย)
และซอฟท์แวร์ (บริษัทและบริษัทย่อย)

ทั้งนี้ บริษัทและบริษัทย่อยมีใบอนุญาตในการประกอบธุรกิจหลักทรัพย์ประเภทต่างๆ
ซึ่งสินทรัพย์ดังกล่าวไม่ได้บันทึกมูลค่าในงบการเงินของบริษัทแต่อย่างใด โดยมีรายละเอียดดังนี้

+--------------------------------------------+---------+---------------+
| ใบอนุญาต                                    | เลขที่    | วันที่ออก        |
+============================================+=========+===============+
| บริษัท                                       | ลก-     | 13 พฤศจิกายน   |
|                                            | 0004-01 | 2551          |
| 1. ประกอบธุรกิจหลักทรัพย์ แบบ ก ได้แก่            |         |               |
|                                            | ส1-     | 29 กรกฎาคม    |
|   - การเป็นนายหน้าซื้อขายหลักทรัพย์               | 0004-01 | 2552          |
|                                            |         |               |
|   - การค้าหลักทรัพย์                           |         |               |
|                                            |         |               |
|   - การจัดจำหน่ายหลักทรัพย์                     |         |               |
|                                            |         |               |
|   - การเป็นที่ปรึกษาทางการลงทุน                 |         |               |
|                                            |         |               |
|   - กิจการยืมและให้ยืมหลักทรัพย์                  |         |               |
|                                            |         |               |
|   - การจัดการกองทุนส่วนบุคคล                   |         |               |
|                                            |         |               |
| 2.  ประกอบธุรกิจสัญญาซื้อขายล่วงหน้า แบบ ส-1 ได้แก่ |         |               |
|                                            |         |               |
| -   การเป็นตัวแทนซื้อขายสัญญาซื้อขายล่วงหน้า        |         |               |
|                                            |         |               |
| -   การเป็นผู้ค้าสัญญาซื้อขายล่วงหน้า               |         |               |
+--------------------------------------------+---------+---------------+
| บริษัทย่อย                                    | ลค-     | 13 พฤศจิกายน   |
|                                            | 0004-01 | 2551          |
| -   บริษัทหลักทรัพย์จัดการกองทุน แอสเซท พลัส จำกัด  |         |               |
|                                            | 00      | 16 กุมภาพันธ์    |
|   1. ประกอบธุรกิจหลักทรัพย์ แบบ ค ได้แก่          | 01/2549 | 2549          |
|                                            |         |               |
|   - การจัดการกองทุนรวม                       |         | 25 มิถุนายน     |
|                                            |         | 2551          |
|   - การจัดการกองทุนส่วนบุคคล                   |         |               |
|                                            |         |               |
|   - การเป็นนายหน้าซื้อขายหลักทรัพย์ การค้าหลักทรัพย์  |         |               |
|   และการจัดจำหน่ายหลักทรัพย์ ที่เป็นหน่วยลงทุน       |         |               |
|                                            |         |               |
|   2.                                       |         |               |
|   ป                                        |         |               |
| ระกอบธุรกิจสัญญาซื้อขายล่วงหน้าประเภทการเป็นผู้จัดการ |         |               |
|                                            |         |               |
|   เงินทุนสัญญาซื้อขายล่วงหน้า                     |         |               |
|                                            |         |               |
| -   บริษัทที่ปรึกษา เอเซีย พลัส จำกัด              |         |               |
|                                            |         |               |
|   1. การเป็นที่ปรึกษาทางการเงิน                 |         |               |
+--------------------------------------------+---------+---------------+

(3) เงินให้กู้ยืมเพื่อซื้อหลักทรัพย์ในระบบเครดิตบาลานซ์

  1. นโยบายการให้กู้ยืมเพื่อซื้อหลักทรัพย์

บริษัทมีเป้าหมายให้จำนวนเงินให้กู้ยืมเพื่อซื้อหลักทรัพย์กับลูกค้าอยู่ในระดับที่สำนักงานคณะกรรมการ
ก.ล.ต.กำหนด ซึ่งตามประกาศสำนักงานคณะกรรมการ ก.ล.ต. ที่ สธ. 42/2540 กำหนดให้
บริษัทหลักทรัพย์ห้ามมียอดหนี้คงค้างของลูกค้ารายใดรายหนึ่งเนื่องจากการให้กู้ยืมเงินเพื่อซื้อหลักทรัพย์และการให้ยืมหลักทรัพย์เพื่อขายชอร์ตเมื่อสิ้นวันหนึ่ง
ๆ เกินกว่าร้อยละ 25 ของเงินกองทุนของบริษัทหลักทรัพย์
และห้ามมิให้บริษัทหลักทรัพย์มียอดเงินให้กู้ยืมเพื่อซื้อหลักทรัพย์แก่ลูกค้าทุกราย
รวมกันภายหลังหักค่าเผื่อหนี้สงสัยจะสูญแล้ว เมื่อสิ้นวันหนึ่ง ๆ เกินกว่า 5
เท่าของเงินกองทุนของบริษัทหลักทรัพย์
ทั้งนี้บริษัทได้ดำรงสัดส่วนดังกล่าวตามที่สำนักงานคณะกรรมการ ก.ล.ต. กำหนด
นอกจากนี้หลักทรัพย์ที่อนุญาตให้ลูกค้าซื้อ
บริษัทจะควบคุมไม่ให้เกิดการกระจุกตัวในหลักทรัพย์ใดหลักทรัพย์หนึ่ง (ตามข้อกำหนด
ในขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ข้อ 6)

ขั้นตอนและวิธีปฏิบัติในการให้กู้ยืมเพื่อซื้อหลักทรัพย์

  1. บริษัทมีขั้นตอนในการพิจารณารับลูกค้า โดยกำหนดให้มีข้อมูลของลูกค้าอย่างเพียงพอ
  เพื่อวิเคราะห์ความเหมาะสมในการเปิดบัญชี และความสามารถเพียงพอในการชำระหนี้

  2. เจ้าหน้าที่การตลาดจะแจ้งให้ลูกค้าเข้าใจและรับทราบความเสี่ยงต่างๆ
  จากการกู้ยืมเงินเพื่อซื้อหลักทรัพย์ ความเสี่ยงจากการวางเงิน รวมทั้งกฎระเบียบต่างๆ
  ที่เกี่ยวข้อง โดยลูกค้าลงนามในชุดเอกสารเพื่อเปิดบัญชีตามที่บริษัทกำหนด ประกอบด้วย
  คำขอเป็นลูกค้าเพื่อเปิดบัญชีซื้อขายหลักทรัพย์ สัญญาแต่งตั้งตัวแทนนายหน้าซื้อขายหลักทรัพย์
  สัญญากู้ยืมเงินเพื่อซื้อหลักทรัพย์ บันทึกข้อตกลงเกี่ยวกับการดูแลรักษาทรัพย์สินลูกค้า
  โดยมีหลักฐานประกอบได้แก่ สำเนาบัตรประจำตัวประชาชน สำเนาทะเบียนบ้าน
  และหลักฐานแสดงการมีฐานะ

  3. การพิจารณาเปิดบัญชีและการอนุมัติวงเงินให้กู้ยืมเพื่อซื้อหลักทรัพย์
  ทั้งลูกค้าสำนักงานใหญ่และสำนักงานสาขา
  ผู้มีอำนาจอนุมัติเป็นไปตามที่บริษัทกำหนดเช่นเดียวกับบัญชีเงินสด

  4.
  ลูกค้าต้องวางเงินหรือหลักทรัพย์จดทะเบียนตามรายชื่อหลักทรัพย์ที่บริษัทอนุญาตให้ซื้อเป็นประกันเพื่อคำนวณอำนาจซื้อของลูกค้าก่อนที่ลูกค้าจะส่งคำสั่งซื้อขายได้

  5. บริษัทมีระบบการควบคุม โดยลูกค้าไม่สามารถซื้อเกินกว่าอำนาจซื้อที่คำนวณได้ ณ
  ขณะใดขณะหนึ่ง และระบบจะควบคุมให้ลูกค้าไม่สามารถขายโดยไม่มีหลักทรัพย์ในบัญชีได้
  ยกเว้นการส่งคำสั่งขาย SHORT ซึ่งลูกค้าต้องทำการยืมหลักทรัพย์มาวางไว้ในบัญชีก่อนเช่นกัน

  6. บริษัทมีการกำหนดรายชื่อหลักทรัพย์ที่อนุญาตให้ซื้อ โดยพิจารณาหลักทรัพย์ที่มีผลประกอบการดี
  และมีสภาพคล่องในการซื้อขาย โดยมีการกำหนดอัตรามาร์จิ้นเริ่มต้นของแต่ละหลักทรัพย์
  และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
  บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
  ที่ทำการบริษัท และที่ทำการสำนักงานสาขา
  โดยอัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
  ก.ล.ต. หรือตลาดหลักทรัพย์แห่งประเทศไทย ทั้งนี้
  จำนวนหลักทรัพย์ที่บริษัทอนุญาตให้ซื้อและวางเป็นประกันเพิ่มเติมได้กำหนดไว้ไม่เกินกว่าร้อยละ
  50 - 200 ของปริมาณการซื้อขายเฉลี่ยต่อวัน โดยคำนวณจากปริมาณการซื้อขายย้อนหลัง 60
  วันทำการถัวเฉลี่ยถ่วงน้ำหนัก และพิจารณาจากคุณภาพของแต่ละหลักทรัพย์

  7. บริษัทมีการกำหนดประเภทของทรัพย์สินที่ลูกค้าสามารถวางเป็นประกันเพิ่มได้
  ซึ่งประกอบด้วยเงินสด, หลักทรัพย์จดทะเบียน
  ซึ่งจะเป็นหลักทรัพย์ตามบัญชีรายชื่อหลักทรัพย์ที่บริษัทประกาศ
  ซึ่งลูกค้าจะต้องจดแจ้งจำนำเป็นหลักประกันกับบริษัท

  8. อัตราดอกเบี้ยเงินกู้ และอัตราดอกเบี้ยเงินสดคงเหลือ บริษัทจะประกาศอัตราเดือนละครั้ง
  ในการเรียกเก็บดอกเบี้ยจากเงินกู้ยืมเพื่อซื้อหลักทรัพย์
  หรือชำระดอกเบี้ยให้ลูกค้าในส่วนของเงินที่คงเหลือจากการซื้อหลักทรัพย์ในแต่ละวัน
  จะคำนวณโดยนำยอดดอกเบี้ยสุทธิเข้าบัญชี หรือหักจากบัญชีลูกค้าเดือนละครั้ง

  9. เงินที่ลูกค้าวางเพื่อเป็นประกันชำระหนี้ และส่วนที่เป็นเงินสดคงเหลือ
  บริษัทจะแยกออกจากบัญชีของบริษัท เป็นบัญชีเฉพาะและระบุเป็น “บัญชีของบริษัทเพื่อลูกค้า”

  10.
  บริษัทเก็บรักษาหลักทรัพย์ของลูกค้าที่ซื้อและฝากไว้กับบริษัทโดยเปิดบัญชีฝากหลักทรัพย์กับบริษัทศูนย์รับฝากหลักทรัพย์
  (ประเทศไทย) จำกัด ส่วนหลักทรัพย์ที่ลูกค้านำมาจำนำเป็นหลักประกัน
  บริษัทจะเก็บรักษาโดยเปิดบัญชีฝากหลักทรัพย์ของลูกค้าแต่ละบัญชี

11. บริษัทมีการจัดส่งรายงานสถานะยอดลูกหนี้/เจ้าหนี้
    และหลักประกันในบัญชีมาร์จิ้นให้ลูกค้าทราบทุกเดือน

  2. นโยบายการระงับรับรู้รายได้

บริษัทระงับการรับรู้รายได้ตามเกณฑ์ค้างรับ สำหรับรายได้ดอกเบี้ยจากลูกหนี้ธุรกิจหลักทรัพย์
ตามข้อกำหนดของประกาศคณะกรรมการ ก.ล.ต. สำหรับลูกหนี้ที่มีลักษณะดังต่อไปนี้

  - ลูกหนี้กู้ยืมเงินเพื่อซื้อหลักทรัพย์ที่มีหลักประกันต่ำกว่ามูลหนี้

  - ลูกหนี้ผ่อนชำระรายที่มีงวดการชำระเงินไม่เกินทุกสามเดือน
  ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

  - ลูกหนี้ผ่อนชำระรายที่มีงวดการชำระเงินเกินกว่าทุกสามเดือน
  เว้นแต่มีหลักฐานที่ชัดเจนและทำให้เชื่อได้ว่ามีความเป็นไปได้ค่อนข้างแน่นอนที่บริษัทจะได้รับชำระหนี้ทั้งหมด

  - ลูกหนี้สถาบันการเงินที่มีปัญหา

  - ลูกหนี้อื่นที่ค้างชำระดอกเบี้ยตั้งแต่สามงวดขึ้นไป

  3. นโยบายรับหลักประกัน/ค้ำประกัน

บริษัทมีการกำหนดประเภทของทรัพย์สินที่ลูกค้าสามารถนำมาวางเป็นประกันเพิ่ม
เพื่อเป็นประกันการชำระหนี้ในบัญชีเงินให้กู้ยืมเพื่อซื้อหลักทรัพย์ระบบเครดิตบาลานซ์ ได้แก่

  1. เงินสด

  2. หลักทรัพย์จดทะเบียน ตามบัญชีรายชื่อหลักทรัพย์ที่บริษัทประกาศ
  การคำนวณมูลค่าหลักประกันจะใช้ราคาตลาด ณ ปัจจุบัน (Current Market Price)
  ซึ่งเป็นราคาที่สามารถสะท้อนถึงมูลค่าตลาดในปัจจุบัน

  3. ตั๋วสัญญาใช้เงินของบริษัทเงินทุนที่บริษัทกำหนด

  หลักประกันที่เป็นหลักทรัพย์จดทะเบียนและตั๋วสัญญาใช้เงิน
  ลูกค้าจะต้องดำเนินการจดแจ้งจำนำเป็นหลักประกันกับบริษัทด้วย

  4. นโยบายในการควบคุมดูแลและติดตามลูกหนี้

-   การควบคุมและติดตามลูกค้าซื้อขายหลักทรัพย์ในกรณีบัญชีเงินสด

  1. ลูกค้าต้องวางทรัพย์สินเพื่อเป็นหลักประกันก่อนการซื้อขายหลักทรัพย์ ในอัตราไม่ต่ำกว่าร้อยละ
  15 ของวงเงินซื้อขายหลักทรัพย์ที่อาจซื้อได้

  2. ระบบการซื้อขาย จะคำนวณวงเงินซื้อของลูกค้าแต่ละราย เพื่อรองรับคำสั่งซื้อประจำวัน
  โดยคำนวณจากหลักประกันที่ลูกค้าได้วางกับบริษัท ซึ่งอาจจะเป็นเงินสด
  หรือหลักทรัพย์ที่ลูกค้าได้ฝากไว้กับบริษัท วงเงินซื้อที่ระบบคำนวณได้
  จะไม่เกินกว่าวงเงินที่บริษัทอนุมัติให้กับลูกค้า

  3. ในกรณีที่บริษัทเห็นว่าหลักทรัพย์ใดมีความผันผวนของราคาผิดปกติ
  ซึ่งอาจจะก่อให้เกิดความเสี่ยงในการชำระราคาของลูกค้า
  บริษัทจะกำหนดให้หลักทรัพย์นั้นซื้อขายด้วยบัญชี Cash Balance เท่านั้น (Turnover List)

  4. ในระหว่างชั่วโมงการซื้อขาย เมื่อเจ้าหน้าที่การตลาดรับคำสั่งซื้อหรือขายหลักทรัพย์จากลูกค้า
  และส่งคำสั่งเข้าสู่ระบบการซื้อขาย ระบบจะตรวจสอบวงเงิน ก่อนผ่านคำสั่งซื้อ
  และจำนวนหลักทรัพย์ที่ลูกค้าฝากไว้กับบริษัทก่อนผ่านคำสั่งขาย
  และกรณีสั่งขายโดยยังไม่มีหลักทรัพย์ในบัญชี
  เจ้าหน้าที่การตลาดก็จะต้องสอบถามลูกค้าหากเห็นสมควรเชื่อถือได้
  จึงอาจดำเนินการขออนุมัติรายการก็ต้องขอให้ผู้มีอำนาจผ่านรายการให้ลูกค้านำหลักทรัพย์มาส่งมอบในวันรุ่งขึ้นได้

  5. ระบบการควบคุมจะพิมพ์รายงานขายที่ต้องรับหุ้น
  เพื่อติดตามลูกค้ารายที่ขายให้ส่งมอบหุ้นภายในกำหนด

  6. เมื่อถึงกำหนดชำระเงินค่าซื้อหลักทรัพย์ บริษัทจะทำการหักเงินจากบัญชีเงินฝากธนาคาร
  (ATS) หากไม่สามารถหักบัญชีได้ ระบบการควบคุมจะออกรายงาน Past Due Report
  เพื่อให้เจ้าหน้าที่การตลาดติดตามทวงถามลูกค้า ในกรณีที่ลูกค้าชำระค่าซื้อหลักทรัพย์ด้วยเช็ค
  และเมื่อเช็คนั้น ไม่สามารถเรียกเก็บเงินได้ ก็จะมีรายงาน Cheque Returned ประจำวัน
  ให้เจ้าหน้าที่การตลาดติดตาม
  ทั้งสองกรณีดังกล่าวเจ้าหน้าที่การตลาดจะต้องรายงานผลการติดตามลูกค้าที่ผิดนัดชำระหรือเช็คคืนให้ผู้บังคับบัญชาระดับสูงทราบ

  7. ลูกค้ารายที่ค้างชำระหรือเช็คชำระค่าซื้อไม่สามารถเรียกเก็บเงินได้
  ระบบงานจะไม่ตอบรับการรับคำสั่งซื้อ
  จนกว่าลูกค้าจะดำเนินการชำระรายการที่ค้างชำระหรือเช็คคืนแล้ว

  8. ลูกค้าที่ผิดนัดชำระค่าซื้อหลักทรัพย์หรือมีเช็คคืน ข้อมูลจะถูกบันทึกไว้ในประวัติลูกค้าแต่ละราย
  หากเกิดขึ้นบ่อยครั้งในระยะเวลาที่กำหนด บริษัทจะพิจารณาปรับลดวงเงินให้เหมาะสม

  9. บริษัทมีกระบวนการพิจารณาทบทวนวงเงินของลูกค้าอย่างสม่ำเสมอ

-   การควบคุมดูแลการติดตามลูกหนี้เงินให้กู้ยืมเพื่อซื้อหลักทรัพย์ระบบเครดิตบาลานซ์

บริษัทมีการควบคุมดูแลการติดตามลูกหนี้เงินให้กู้ยืมเพื่อซื้อหลักทรัพย์ดังนี้

  1.
  บริษัทกำหนดให้เจ้าหน้าที่การตลาดพิจารณารับลูกค้าที่ได้มีการพิจารณาแล้วว่ามีความสามารถเพียงพอในการชำระหนี้
  และมีความเข้าใจในกฎเกณฑ์
  วิธีปฏิบัติที่เกี่ยวข้องกับการซื้อขายหลักทรัพย์ด้วยระบบเครดิตบาลานซ์

  2.
  บริษัทกำหนดหลักเกณฑ์ในการพิจารณาหลักทรัพย์ที่อนุญาตให้ลูกค้าซื้อในระบบเครดิตบาลานซ์รวมถึงการกำหนดอัตรามาร์จิ้นเริ่มต้นของแต่ละหลักทรัพย์
  และทบทวนอย่างสม่ำเสมอ

  3. การควบคุมการรับคำสั่งซื้อขายหลักทรัพย์ของลูกค้า

-   บริษัทมีการควบคุมให้ลูกค้าวางหลักประกันไว้ในบัญชีมาร์จิ้นในจำนวนไม่ต่ำกว่าอัตรามาร์จิ้นเริ่มต้นเพื่อเป็นประกันการซื้อขายหลักทรัพย์ก่อนที่จะให้ลูกค้าซื้อหลักทรัพย์ครั้งแรก

-   บริษัทมีการควบคุมมิให้ลูกค้าสั่งซื้อหลักทรัพย์เกินกว่าอำนาจซื้อที่คำนวณได้ ณ ขณะใดขณะหนึ่ง
    และบริษัทไม่อนุญาตให้ลูกค้าสั่งขายหลักทรัพย์โดยไม่มีหลักทรัพย์นั้นฝากไว้ในบัญชีมาร์จิ้น

-   บริษัทจะอนุญาตให้ลูกค้าซื้อหลักทรัพย์ได้เฉพาะหลักทรัพย์ที่กำหนดไว้
    และควบคุมมิให้เกิดการกระจุกตัวในหลักทรัพย์ใดหลักทรัพย์หนึ่งเกินกว่าอัตราที่บริษัทกำหนด

-   ในกรณีที่ทรัพย์สินสุทธิของลูกค้าในบัญชีมาร์จิ้นลดลงจนต่ำกว่ามูลค่าหลักประกันที่ต้องดำรง
    บริษัทจะทำหนังสือแจ้งให้ลูกค้านำเงินหรือทรัพย์สินมาวางเป็นประกันเพิ่มภายใน 5 วันทำการ
    นับจากวันทำการถัดจากวันที่ออกจดหมายแจ้ง
    เพื่อให้ลูกค้าสามารถดำรงหลักประกันได้ครบถ้วนภายในระยะเวลาตามเกณฑ์ที่บริษัทกำหนด
    หากถึงระยะเวลาที่กำหนดแล้ว
    ทรัพย์สินของลูกค้ายังคงมีมูลค่าต่ำกว่ามูลค่าหลักประกันที่ต้องดำรง
    และลูกค้ายังไม่ดำเนินการใดๆ ภายในเวลาที่บริษัทเรียกให้นำทรัพย์สินมาวางเพิ่ม
    บริษัทอาจจะดำเนินการบังคับชำระหนี้จากทรัพย์สินที่เป็นหลักประกันในวันทำการถัดจากวันที่ครบกำหนดในจดหมายเรียกให้นำทรัพย์สินมาวางเพิ่ม
    จนทำให้ทรัพย์สินของลูกค้าสูงกว่ามูลค่าหลักประกันที่ต้องดำรง

  บริษัทจะทำการบังคับชำระหนี้ในวันทำการถัดไป
  ในกรณีที่มูลค่าทรัพย์สินสุทธิของลูกค้ามีมูลค่าต่ำกว่ามูลค่าหลักประกันขั้นต่ำ
  จนทำให้ทรัพย์สินสุทธิของลูกค้ามีมูลค่าไม่ต่ำกว่ามูลค่าหลักประกันที่ต้องดำรง

-   การควบคุมดูแลการติดตามลูกหนี้บัญชีซื้อขายตราสารอนุพันธ์

บริษัทมีการควบคุมดูแลการติดตามลูกหนี้บัญชีซื้อขายตราสารอนุพันธ์ดังนี้

-   ลูกค้าต้องวางหลักประกันเป็นเงินสดเท่านั้น ในจำนวนไม่ต่ำกว่ามาร์จิ้นเริ่มต้น

-   ในกรณีที่หลักประกันในบัญชีอนุพันธ์ต่ำกว่าหลักประกันรักษาสภาพ
    บริษัทจะออกหนังสือแจ้งให้ลูกค้านำเงินมาวางเป็นหลักประกันเพิ่ม
    ในวันทำการถัดจากวันที่หลักประกันต่ำกว่าหลักประกันรักษาสภาพ โดยลูกค้าต้องนำเงินมาวาง
    หรือกระทำการอื่นใดเพื่อให้หลักประกันมีไม่ต่ำกว่าหลักประกันเริ่มต้น
    ก่อนตลาดปิดทำการซื้อขายหนึ่งชั่วโมง แม้ว่าระหว่างเวลาทำการ
    หลักประกันของลูกค้าจะเพิ่มขึ้นเกินกว่าหรือเท่ากับหลักประกันรักษาสภาพ
    หรือหลักประกันเริ่มต้นก็ตาม
    ลูกค้ายังคงต้องนำเงินมาวางเป็นหลักประกันเพิ่มตามจำนวนที่ถูกเรียก ตามเวลาที่กำหนด
    มิเช่นนั้นบริษัทจะใช้สิทธิบังคับล้างสถานะของลูกค้าในทันที

-   บริษัทจะทำการบังคับล้างสถานะ ในกรณีที่ ณ ระหว่างเวลาทำการใด ๆ
    หลักประกันของลูกค้ามีมูลค่าต่ำกว่าระดับหลักประกันปิดฐานะระหว่างวัน
    ลูกค้าจะต้องนำหลักประกันมาวางเพิ่มภายใน 1 ชั่วโมง หรือก่อนสิ้นวัน
    ขึ้นอยู่กับว่าระยะเวลาใดสั้นกว่า
    ในจำนวนที่ทำให้หลักประกันในบัญชีของลูกค้ามีไม่ต่ำกว่าหลักประกันรักษาสภาพ

  5. นโยบายการตั้งสำรองค่าเผื่อหนี้สงสัยจะสูญ

บริษัทมีนโยบายในการตั้งค่าเผื่อหนี้สงสัยจะสูญสำหรับลูกหนี้ธุรกิจหลักทรัพย์และธุรกิจสัญญาซื้อขายล่วงหน้า
โดยการประเมินฐานะของลูกหนี้แต่ละราย
โดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
และตั้งค่าเผื่อหนี้สงสัยจุสูญเมื่อหนี้นั้นมีหลักประกันไม่เพียงพอ และ/หรือ
มีโอกาสที่ได้รับชำระคืนไม่ครบ ทั้งนี้
บริษัทถือพื้นฐานการจัดชั้นหนี้และการตั้งสำรองตามหลักเกณฑ์ดังนี้

1)  มูลหนี้จัดชั้นสูญ หมายถึง

(1) มูลหนี้ของลูกหนี้ที่ได้ติดตามทวงถามจนถึงที่สุดแล้วแต่ไม่ได้รับการชำระหนี้
    และบริษัทได้ดำเนินการจำหน่ายหนี้สูญจากบัญชีลูกหนี้ตามกฎหมายภาษีอากรแล้ว

(2) มูลหนี้ที่บริษัทได้ทำสัญญาปลดหนี้ให้

2)  มูลหนี้จัดชั้นสงสัย หมายถึง มูลหนี้เฉพาะส่วนที่สูงเกินกว่าหลักประกันของลูกหนี้ที่เข้าลักษณะดังนี้

(1) ลูกหนี้ทั่วไป ลูกหนี้สถาบันการเงินที่มีปัญหาและลูกหนี้อื่นที่มีหลักประกันต่ำกว่ามูลหนี้

(2) ลูกหนี้ผ่อนชำระรายที่มีงวดการชำระเงินไม่เกินสามเดือน
    ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

(3) ลูกหนี้ผ่อนชำระรายที่มีงวดการชำระเงินเกินกว่าสามเดือน
    เว้นแต่มีหลักฐานที่ชัดเจนและมีความเป็นไปได้ค่อนข้างแน่ที่บริษัทจะได้รับชำระหนี้ทั้งหมด

3)  มูลหนี้จัดชั้นต่ำกว่ามาตรฐาน หมายถึง
    มูลหนี้ส่วนที่ไม่สูงเกินกว่าหลักประกันของลูกหนี้ที่เข้าลักษณะตาม ข)

บริษัทจะตัดจำหน่ายลูกหนี้จัดชั้นสูญออกจากบัญชีทันทีที่พบรายการ
และตั้งค่าเผื่อหนี้สงสัยจะสูญเต็มจำนวนของมูลหนี้จัดชั้นสงสัย
ซึ่งเงื่อนไขดังกล่าวข้างต้นเป็นไปตามหลักเกณฑ์ที่กำหนดโดยสำนักงานคณะกรรมการ ก.ล.ต. ณ
วันที่ 31 ธันวาคม 2554 บริษัทไม่มีการตั้งเพิ่มสำรองค่าเผื่อหนี้สงสัยจะสูญแต่ประการใด
คงมีจำนวน 36,322,791 บาท เท่ากับในปี 2553

(4) เงินลงทุน

4.  1) วัตถุประสงค์ของการลงทุน

การลงทุนซื้อขายหลักทรัพย์ของบริษัทจะกระทำในช่วงที่บริษัทมีสภาพคล่องเหลือเกินกว่าความต้องการสภาพคล่องที่บริษัทจำเป็นต้องใช้ในการดำเนินงานปกติ
อาทิ การบริหารกระแสเงินสดของบริษัท เป็นต้น
ทั้งนี้การลงทุนซื้อขายหลักทรัพย์จะเป็นการกระจายฐานรายได้ของบริษัท
โดยกระจายการลงทุนในตราสารทางการเงินประเภทต่างๆ
เพื่อสร้างผลกำไรภายใต้การบริหารความเสี่ยงที่ดี
เพื่อเป็นการก่อประโยชน์สูงสุดต่อผู้ถือหุ้นของบริษัท ภายใต้หลักการกำกับดูแล กิจการที่ดี โปร่งใส
สามารถตรวจสอบได้

2) ประเภทของเงินลงทุน และนโยบายการลงทุนในหลักทรัพย์ของบริษัท

บริษัทได้แบ่งประเภทของการลงทุนสำหรับการลงทุนในบัญชีบริษัท ณ วันที่ 30 ธันวาคม 2554
เป็นดังนี้

2.1 การลงทุนระยะสั้น/ปานกลางสุทธิ เป็นการลงทุนใน

  (ก) ตราสารทุน ซึ่งได้แก่ หุ้นสามัญจดทะเบียนในตลาดหลักทรัพย์ในประเทศ
  และหุ้นสามัญจดทะเบียนในตลาดหลักทรัพย์ต่างประเทศ

  (ข) ตราสารหนี้ แบ่งเป็น ตราสารหนี้แบบถือจนครบกำหนดภายใน 1 ปี (Hold to
  maturity: HTM) และตราสารหนี้แบบเผื่อขาย (Available for Sale: AFS)

  (ค) ตราสารอนุพันธ์

  (ง) หน่วยลงทุน

  2.2 การลงทุนระยะยาว ได้แก่การลงทุนใน

  (ก) หุ้นสามัญจดทะเบียนในตลาดหลักทรัพย์ในประเทศ

  (ข) หุ้นสามัญที่มิได้จดทะเบียนในตลาดหลักทรัพย์ (Non-Listed companies)

  (ค) ตราสารหนี้แบบถือจนครบกำหนดเกินกว่า 1 ปี (Hold to maturity: HTM)

  (ง) หน่วยลงทุน / ตราสารที่มีหลักทรัพย์อ้างอิงในต่างประเทศ

  (จ) การลงทุนระยะยาวอื่น ๆ

ทั้งนี้ เงินลงทุนไม่ได้รวมถึงเงินที่ใช้ในการบริหารสภาพคล่องส่วนเกิน
และเงินให้กู้ยืมเพื่อซื้อขายหลักทรัพย์ (Margin)

บริษัทไม่มีนโยบายกำหนดสัดส่วนการลงทุนในหลักทรัพย์ระยะสั้นและระยะยาวที่แน่นอนโดยการลงทุนจะขึ้นอยู่กับความเหมาะสม
ผลตอบแทนและสภาพคล่องเป็นสำคัญ

-   นโยบายการลงทุนตราสารทุน (หุ้นสามัญจดทะเบียนในตลาดหลักทรัพย์)

บริษัทมีนโยบายลงทุนโดยหวังผลตอบแทนในรูปของกำไรจากการซื้อขายหลักทรัพย์และเงินปันผล
โดยบริษัทมีนโยบายที่จะเลือกลงทุนเฉพาะในหลักทรัพย์จดทะเบียนที่มีปัจจัยพื้นฐานดี
มีแนวโน้มการเจริญเติบโตของรายได้และกำไรอย่างต่อเนื่อง มีมูลค่าต่ำกว่าปัจจัยพื้นฐาน
และมีสภาพคล่องในการซื้อขาย ทั้งนี้ บริษัทกำหนดนโยบายตัดขาดทุนจากเงินลงทุน (Stop Loss)
เมื่อ ราคาตลาดลดลงต่ำกว่าร้อยละ 10 และ ร้อยละ 20 ในพอร์ตลงทุนระยะสั้น และร้อยละ 40
ในพอร์ตลงทุนระยะปานกลาง เมื่อเปรียบเทียบกับราคาทุนของแต่ละหลักทรัพย์

-   นโยบายการลงทุนในตราสารหนี้ หุ้นกู้/ Hybrid Instrument

  บริษัทมีนโยบายลงทุนโดยหวังผลตอบแทนในรูปของรายได้ดอกเบี้ย/กำไรจากการขายเงินลงทุน
  ทั้งนี้ มีนโยบายที่จะเลือกลงทุนในตราสารหนี้ของรัฐบาล รัฐวิสาหกิจหรือองค์กรของรัฐ
  ตราสารหนี้ของบริษัทเอกชน (อาทิ หุ้นกู้ ตั๋วแลกเงิน ตั๋วสัญญาใช้เงิน เป็นต้น) ที่มีปัจจัยพื้นฐานดี
  มีแนวโน้มการเจริญเติบโตอย่างต่อเนื่อง และได้รับ Credit Rating ในระดับ Investment
  Grade จาก TRIS หรือ S&P หรือ Moody’s หรือ Fitch หรือสถาบัน
  จัดอันดับความน่าเชื่อถือที่สำนักงาน คณะกรรมการ ก.ล.ต.ยอมรับ
  หากหลักทรัพย์ใดไม่ได้รับการจัดอันดับ Credit Rating
  จะต้องพิจารณาโดยคณะอนุกรรมการลงทุนก่อนการลงทุนทุกครั้ง

-   นโยบายการลงทุนในตราสารอนุพันธ์

ตราสารอนุพันธ์ในปัจจุบันที่อยู่ในข่ายลงทุนได้ ได้แก่
ตราสารอนุพันธ์ที่จดทะเบียนในตลาดอนุพันธ์แห่งประเทศไทย
สำหรับการป้องกันความเสี่ยงจะกระทำโดยเจ้าหน้าที่ฝ่ายลงทุนเป็นผู้เสนอ / วิเคราะห์
จำนวนหรือมูลค่าของสัญญาที่เหมาะสม เพื่อใช้การป้องกันความเสี่ยง
และขออนุมัติต่อคณะอนุกรรมการลงทุน ก่อนการเปิดสถานะเพื่อป้องกันความเสี่ยง
สำหรับการลงทุนเพื่อการเก็งกำไรนั้น บริษัทกำหนดให้มี Stop loss limit
ของฐานะอนุพันธ์ใดฐานะหนึ่ง ที่ไม่เกินกว่าร้อยละ 10 ของมูลค่าสัญญา (notional amount)
โดยหากฐานะอนุพันธ์ใดมีผลขาดทุนถึงร้อยละ 7 ของมูลค่าสัญญา
ฝ่ายลงทุนจะต้องแจ้งคณะอนุกรรมการลงทุนทราบ และหากเกิดผลขาดทุนถึงร้อยละ 10
ของมูลค่าสัญญา ฝ่ายลงทุนจะต้องล้างฐานะโดยทันทีที่สามารถดำเนินการได้
หากแต่สถานะของอนุพันธ์ดังกล่าวเมื่อนำมาหักล้างกับสถานะถือครองหุ้นในพอร์ดทุนแล้ว
ยังคงมีสถานะถือครองหุ้นมากกว่าอนุมัติ (Net Long) ให้ยกเว้น stop loss ดังกล่าว
และหากมีสถานะของฟิวเจอร์เป็น Net Longหรือ Net short ให้คง หลักเกณฑ์เดิมที่จะต้อง cut
lossตามนโยบายลงทุนหากมีผลขาดทุนเกินกว่าร้อยละ 10

-   นโยบายการลงทุนในหน่วยลงทุน/ตราสารต่างประเทศ

  บริษัทมีนโยบายกระจายการลงทุนไปต่างประเทศมากขึ้น
  โดยเป็นการกระจายการลงทุนในตราสารต่าง ๆ ทั้งทางตรงและทางอ้อม ได้แก่ ตราสารทุน,
  ตราสารหนี้, Hybrid Products, Structured Note,
  นอกเหนือไปจากการลงทุนในหน่วยลงทุนที่จัดตั้งตามโครงการ FIF (Foreign Investment
  Fund) หรือหน่วยลงทุนที่จดทะเบียนในต่างประเทศ โดยผู้บริหารกองทุนเป็นผู้จัดการกองทุน
  หรือบริษัทจัดการกองทุน

-   นโยบายการลงทุนในบริษัทจดทะเบียนนอกตลาดหลักทรัพย์

  กิจการเป้าหมาย ได้แก่ บริษัทขนาดปานกลาง
  ซึ่งมีโอกาสที่เข้าซื้อขายในตลาดหลักทรัพย์ได้ในอนาคต
  หรือเป็นเงินลงทุนระยะยาวที่ให้ผลตอบแทนที่ดี มีจุดเด่นในการดำเนินธุรกิจ
  อยู่ในอุตสาหกรรมที่มีศักยภาพ และมีแนวโน้มการเติบโตของกำไรอย่างต่อเนื่อง ทั้งนี้
  กิจการที่จะเข้าลงทุนจะต้องเป็นไปตามหลักเกณฑ์การลงทุนและการพิจารณาความเสี่ยงของการลงทุนที่กำหนดไว้

3) นโยบายเกี่ยวกับการกระจุกตัวของเงินลงทุน

บริษัทได้มีนโยบายกำหนดวงเงินสูงสุดในการลงทุนแต่ละหลักทรัพย์ไม่เกิน 100 ล้านบาท
ต่อหลักทรัพย์ต่อพอร์ต ทั้งนี้ การลงทุนใด ๆ ที่ไม่เป็นไปตามข้อกำหนดของนโยบายลงทุนข้างต้น
ต้องทำรายงานเพื่อขออนุมัติต่อคณะอนุกรรมการลงทุนเป็นลายลักษณ์อักษร และเป็นกรณีไป

4) การบริหารสภาพคล่องส่วนเกิน

การบริหารเงินคงเหลือแต่ละวัน ส่วนการเงินของบริษัทจะเป็นผู้รับผิดชอบ
โดยบริษัทจะนำไปหาผลประโยชน์ในระยะสั้นไม่เกินหนึ่งปี ทั้งนี้ จะพิจารณาถึงความเสี่ยง
ผลตอบแทน และสภาพคล่องเป็นหลัก กรณีฝากเงินกับธนาคารพาณิชย์แบบเผื่อเรียก
หนึ่งถึงสองสัปดาห์จะผ่านการอนุมัติจากคณะอนุกรรมการลงทุน 2 ท่าน
กรณีเป็นการลงทุนในหน่วยลงทุน และตราสารหนี้ระยะสั้นประเภท พันธบัตรรัฐบาล
พันธบัตรธนาคารแห่งประเทศไทย ตั๋วเงินคลัง หรือตั๋วแลกเงิน
ซึ่งมีสภาพคล่องสูงและให้ผลตอบแทนดี
โดยการลงทุนประเภทนี้จะต้องผ่านการอนุมัติจากคณะอนุกรรมการลงทุน
โดยบริษัทจะบันทึกเป็นเงินลงทุนชั่วคราวในหลักทรัพย์เผื่อขาย

5) นโยบายการตัดขาดทุนจากเงินลงทุน (Stop Loss)

บริษัทกำหนดนโยบายตัดขาดทุนจากเงินลงทุน (Stop Loss) เมื่อ ราคาตลาดลดลงต่ำกว่าร้อยละ
10 และ ร้อยละ 20 ในพอร์ตลงทุนระยะสั้น และร้อยละ 40 ในพอร์ตลงทุนระยะปานกลาง
เมื่อเปรียบเทียบกับราคาทุนของแต่ละหลักทรัพย์

6)  การขออนุมัติลงทุน

การเข้าลงทุน ต้องได้รับอนุมัติจากคณะกรรมการบริษัท หรือคณะอนุกรรมการการลงทุน (ไม่น้อยกว่า
3 คน) หรือตัดสินใจเข้าลงทุนโดยฝ่ายการลงทุน ขึ้นอยู่กับวงเงินการลงทุน
และลักษณะของหลักทรัพย์ โดยมีเกณฑ์ดังต่อไปนี้

  ------------- --------------------------- --------------- ----------------------------------
  การลงทุน       ตราสาร                      ฝ่ายลงทุน         คณะอนุกรรมการลงทุน

  Short Term    ตราสารทุน*                   ไม่เกิน 1,300     วงเงินพอร์ตตราสารทุน และ
  Equity &                                  ล้านบาท          พอร์ตตราสารต่างประเทศรวมกันแล้วไม่เกิน
  Derivatives                                               1,300 ล้านบาท

                อนุพันธ์                       มูลค่าสัญญาไม่เกิน   มูลค่าสัญญา (Notional Value) ไม่เกิน
                                            200 ล้านบาท      500 ล้านบาท แบ่งเป็น เพื่อ Trading
                                                            ไม่เกิน 200 ล้านบาท และเพื่อ Hedging
                                                            ไม่เกิน 300 ล้านบาท แต่รวมกันต้องไม่เกิน
                                                            ร้อยละ 50 ของตราสารทุนระยะสั้นรวมกัน

  Long Term     ตราสารทุนเพื่อการลงทุนระยะยาว   ไม่มีอำนาจอนุมัติ    ไม่เกิน 500 ล้านบาท
  Equity                                                    

  Foreign       ตราสารต่างประเทศ             ไม่เกิน 900       ไม่เกิน 900 ล้านบาท
  Investment                                ล้านบาท          ทั้งนี้วงเงินพอร์ตตราสารทุน และ
                                                            พอร์ทตราสารต่างประเทศ รวมกันแล้วไม่เกิน
                                                            1,300 ล้านบาท

  Private       ตราสารทุน Private Equity/Non ไม่มีอำนาจอนุมัติ    ไม่เกิน 250 ล้านบาท (ไม่นับรวม
  Equity/ Non   List Company                                subsidiary)
  List Equity                                               

  Fix Deposit   Bond- Hold To Maturity      ไม่มีอำนาจอนุมัติ    เพื่อบริหารสภาพคล่อง
  (Debt, and                                                
  Near Cash)                                                

                Bond- Available For Sale    ไม่เกิน 700       ไม่เกิน 700 ล้านบาท โดยกำหนดให้เป็นการ
                                            ล้านบาท          ลงทุนในตราสารหนี้ต่างประเทศ
                                                            ได้สูงสุดไม่เกินร้อยละ 70

                หน่วยลงทุน เพื่อบริหารสภาพคล่อง   ไม่มีอำนาจอนุมัติ    ส่วนการเงินเป็นผู้เสนอต่อคณะอนุกรรมการ
                                                            ลงทุนเป็นรายกรณี
  ------------- --------------------------- --------------- ----------------------------------

* วงเงินที่ได้รับอนุมัติให้คิดตามราคาทุน

ทั้งนี้ การลงทุนที่เกินอำนาจคณะอนุกรรมการลงทุน
คณะกรรมการบริษัทจะเป็นผู้พิจารณาอนุมัติการลงทุนในหน่วยลงทุนเพื่อบริหารสภาพคล่องที่บริหารดูแลโดยกรรมการบริหารผู้ควบคุมกิจการการเงิน
ซึ่งเป็นหนึ่งในคณะอนุกรรมการลงทุน ซึ่งการอนุมัติเข้าลงทุนในหลักทรัพย์ประเภทนี้
ต้องได้รับการอนุมัติจากคณะอนุกรรมการการลงทุนท่านอื่นอีก อย่างน้อย 2 ท่าน

7) การติดตามและประเมินผล

การลงทุนระยะสั้น ได้แก่ การลงทุนตราสารทุน, ตราสารอนุพันธ์ และหน่วยลงทุน
จะทำเป็นประจำทุกเดือน
สำหรับการลงทุนตราสารหนี้และตราสารทุนระยะยาวจะกระทำเป็นรายไตรมาส
และสำหรับหลักทรัพย์ที่อยู่นอกตลาดหลักทรัพย์ที่มีมูลค่าลงทุนน้อยกว่า 15 ล้านบาท
จะกระทำเป็นรายปี

8) นโยบายการตั้งสำรองค่าเผื่อการด้อยค่าของทรัพย์สิน

บริษัทพิจารณาตั้งสำรองเผื่อการด้อยค่าของทรัพย์สินประเภทเงินลงทุนทั่วไป
เมื่อมูลค่าที่คำนวณจากราคาตามบัญชีสุทธิตามงบการเงินที่ตรวจสอบล่าสุดของบริษัทดังกล่าวลดลงต่ำกว่าราคาทุน
สำหรับสินทรัพย์ถาวร บริษัทได้พิจารณาตามมาตรฐานการบัญชีฉบับที่ 36 เรื่อง
การด้อยค่าของสินทรัพย์
โดยทำการวัดมูลค่าจากการใช้หน่วยสินทรัพย์ถาวรจากการประมาณการกระแสเงินสดรับและจ่ายที่คาดว่าจะได้รับในอนาคต
เป็นเวลา 5 ปี
และทรัพย์สินรอการขายบริษัทพิจารณาเปรียบเทียบมูลค่ายุติธรรมจากผู้ประเมินราคาอิสระต่ำกว่าราคาที่บันทึกบัญชีไว้

(5) นโยบายการลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วมอื่นๆ ในอนาคต
บริษัทจะพิจารณาถึงโอกาสทางธุรกิจและอัตราผลตอบแทนที่ได้รับจากการลงทุนเป็นสำคัญ

(6) การควบคุมดูแลบริษัทย่อยและบริษัทร่วม

การลงทุนในบริษัทย่อย บริษัทจะต้องมีอำนาจควบคุมหรือกำหนดนโยบายการบริหาร
ตลอดจนการส่งตัวแทนเข้าร่วมเป็นกรรมการ และเข้าร่วมประชุมในฐานะผู้ถือหุ้น
โดยผู้แทนของบริษัทมีหน้าที่ออกเสียงในที่ประชุมตามที่คณะกรรมการบริษัทได้พิจารณาเห็นชอบแล้วในเรื่องสำคัญ
ๆ ที่จะต้องขอความเห็นชอบจากคณะกรรมการบริษัทก่อน อาทิ การเพิ่มทุน / ลดทุน
การกำหนดนโยบายต่างๆ ที่จะมีผลกระทบอย่างมีนัยสำคัญต่อบริษัท เป็นต้น
สำหรับการลงทุนในบริษัทร่วม บริษัทไม่มีนโยบายเข้าไปควบคุมมากนัก ทั้งนี้
การจะส่งตัวแทนเข้าร่วมเป็นกรรมการของบริษัทจะพิจารณาตามความเหมาะสม
และขึ้นกับข้อตกลงร่วมกัน

สำหรับการลงทุนในบริษัทย่อย 2 บริษัท นั้น บริษัทได้แต่งตั้งตัวแทนเข้าร่วมเป็นกรรมการ ดังนี้

1. บริษัทหลักทรัพย์จัดการกองทุน แอสเซท พลัส จำกัด (บลจ. แอสเซท พลัส)
บริษัทได้แต่งตั้งผู้แทนของบริษัท 2 คน คือ นายจิรวัฒน์ ลิ้วประเสริฐ กรรมการบริหาร และ
นายกฤษฎา สวามิภักดิ์ รองกรรมการผู้อำนวยการ สายงานพัฒนาธุรกิจและกลยุทธ์
เข้าร่วมเป็นกรรมการในบลจ. แอสเซท พลัส

2. บริษัท ที่ปรึกษา เอเซีย พลัส จำกัด บริษัทได้แต่งตั้งกรรมการของบริษัท รวม 3 คน คือ (1)
นายก้องเกียรติ โอภาสวงการ (2) นางณินทิรา โสภณพนิช (3) นายพัชร สุระจรัส และ
เจ้าหน้าที่บริหารบริษัทอีก 1 คน คือ นายเล็ก สิขรวิทย เข้าเป็นกรรมการ โดยบริษัทได้โอนย้าย
นายเล็ก สิขรวิทย ไปดำรงตำแหน่ง กรรมการผู้อำนวยการ ดูแลกิจการของบริษัท ที่ปรึกษา เอเซีย
พลัส จำกัด